Belle et Sébastien (τηλεοπτική σειρά)

Το Μπελ και Σεμπαστιάν ήταν γαλλική τηλεοπτική σειρά αποτελούμενη από 13 επεισόδια διάρκειας 26 λεπτών το καθένα, ασπρόμαυρης εικόνας, ενώ γράφτηκε και σκηνοθετήθηκε από τη Σεσίλ Ωμπρί και άρχισε να μεταδίδεται από τις 26 Σεπτεμβρίου 1965 από το πρώτο κανάλι του ORTF.


 Υπόθεση 
Πρωταγωνιστής είναι ο Σεμπαστιάν, ένα εξάχρονο ορφανό αγόρι και το σκυλί του η Μπελ.

Εν μέσω μίας χιονοθύελλας ο Σεζάρ ένας γέρος βοσκός σώζει μια έγκυο γυναίκα που πεθαίνει στον τοκετό. Η γυναίκα αυτή φέρνει στον κόσμο ένα αγοράκι που ο βοσκός ονομάζει Σεμπαστιάν. Εκείνη την ημέρα έρχεται στον κόσμο και ένα κουτάβι, που μετά από έξι χρόνια όταν θα συναντήσει τον Σεμπαστιάν θα ονομαστεί Μπελ. Ο Σεζάρ αποφασίζει με τη γυναίκα του τη Σελεστίν, να μεγαλώσουν τον Σεμπαστιάν μαζί με τα επίσης ορφανά εγγόνια τους Ζαν και Αντζελινά. Την ημέρα της πρώτης συνάντησης τους η Μπελ έτρεχε από κάποιους χωρικούς που την κυνηγούν, ο Σεμπαστιάν τη σώζει, γίνονται αμέσως αχώριστοι φίλοι και μαζί θα ζήσουν πολλές περιπέτειες.

 Ρόλοι 
Μεχντί Ελ Γκλαουί: Σεμαπστιάν
Οι σκύλοι Φλάνκερ (και στη συνέχεια Γιάλοφ μετά το 1967): Μπελ
Ο μικρός σκύλος: Πουτσί 
Εντμόν Μπωσάν: Σεζάρ
Μωρίς Πολί: Νορμπέρ Λεγκράν
Ντομινίκ Μπλοντώ: Ζαν
Παλομά Ματά: Αντζελινά
Ζαν-Μισέλ Ωντάν: Δρ. Γκιγιώμ
Αλμπέρ Ντανιάν: ο τελωνειακός Ζοανό
Πιέρ Μασιμί: ο τελωνειακός Μπεργκ
Ελέν Ντιεντονέ: Σελεστίν
Ρενέ Μπλανκάρ: ο επιθεωρητής
Μαρίζ Κριστόφ: Βικτορίν
Ζεό Μπεφ: Μουλέν
Ζαν Κομπάλ: ο Δήμαρχος
Πιέρ Καβαλό: Ζωρζ
Μισέλ Γκαρνιέ: Σιλβαίν
Κλοντ Ροσινιόλ: ο χασάπης
Φερνάν Γκιό: ένας λαθρέμπορας
Ζακ Γκριπέλ: ένας λαθρέμπορας
Σεσίλ Ωμπρί: η αφηγήτρια

 Παραγωγή 
 Το τραγούδι και η μουσική που το συνοδεύει κατά την αρχή της σειράς (ερμηνεύεται από τον Μεχντί Ελ Γκλαουί)("Belle, tu es si belle,...") και το τέλος της, υπό συμφωνική έκδοση, αποτελούν έργο του Ντανιέλ Ουάιτ. Ένας δίσκος 45 στροφών κυκλοφόρησε εκείνη την εποχή.
 Παραγωγός: Ετιέν Λαρός

 Επεισόδια 
 La Rencontre
 Le Refuge du Grand-Baou
 La Battue
 L'Étranger
 La Valise de Norbert
 La Patrouille de douane
 La Piste du grand défilé
 La Veillée de noël
 Le Jour de noël
 L'Incendie
 L'Avalanche
 L'Enquête
 La Preuve

 Μετάδοση 
 Η σειρά μεταδόθηκε για πρώτη φορά το 1965 από το πρώτο κανάλι του ORTF, κάθε Κυριακή στις 19:30. Μονάχα η πρώτη σεζόν γυρίστηκε σε ασπρόμαυρη εικόνα, καθώς η συνέχεια, το Sébastien parmi les hommes, το οποία μεταδόθηκε για πρώτη φορά στις 4 Φεβρουαρίου 1968 και το Sébastien et la Mary-Morgane με ημερομηνία πρώτης μετάδοσης τις 10 Μαρτίου 1970, γυρίστηκαν και τα δύο τους με χρωματισμένη εικόνα. Οι τρεις κύκλοι αποτελούμενοι από δεκατρία επεισόδια θεωρούνται, σε ορισμένες περιπτώσεις, ως τρεις διαφορετικές σειρές.

 Η τηλεοπτική σειρά, υποτιτλισμένη και με τον τίτλο της να έχει αγγλοποιηθεί σε Belle and Sebastien, μεταδόθηκε από το κανάλι BBC1 με ημερομηνία πρώτης μετάδοσης τις 2 Οκτωβρίου 1967Little Gems - Belle and Sebastien.

 Κινηματογραφική επανέκδοση 
Ο σκηνοθέτης Νικολά Βανιέ γύρισε μια ταινία, η οποία κυκλοφόρησε το 2013, και η οποία επαναχρησιμοποιεί το σενάριο της σειράς. Μετά την επιτυχία της πρώτης αυτής ταινίας (2,8 εκατομμύρια εισιτήρια στη Γαλλία), η Gaumont ανακοίνωσε πως θα ακολουθούσε νέα ταινία, υπό τον τίτλο "Belle et Sébastien, l'aventure continue", η οποία και κυκλοφόρησε στις 9 Δεκεμβρίου 2015.

 Παραπομπές 

 Εξωτερικοί σύνδεσμοι 
 Μπελ και Σεμπαστιάν  στην ιστοσελίδα Site W

Κατηγορία:Γαλλικές τηλεοπτικές σειρές
Κατηγορία:Τηλεοπτικές σειρές
Κατηγορία:Παιδικές τηλεοπτικές σειρές